CELEX: 32019D0545
Language: hu
Date: 2019-04-03 00:00:00
Title: A Bizottság (EU) 2019/545 végrehajtási határozata (2019. április 3.) a 909/2014/EU európai parlamenti és tanácsi rendeletnek megfelelően a Nagy-Britannia és Észak-Írország Egyesült Királyságában a központi értéktárakra alkalmazandó szabályozási keretrendszer korlátozott idejű egyenértékűségének a megállapításáról szóló (EU) 2018/2030 végrehajtási határozat módosításáról (EGT-vonatkozású szöveg.)

4.4.2019   
               
               
                  HU
               
               
                  Az Európai Unió Hivatalos Lapja
               
               
                  L 95/11
               
            
         A BIZOTTSÁG (EU) 2019/545 VÉGREHAJTÁSI HATÁROZATA
         (2019. április 3.)
         a 909/2014/EU európai parlamenti és tanácsi rendeletnek megfelelően a Nagy-Britannia és Észak-Írország Egyesült Királyságában a központi értéktárakra alkalmazandó szabályozási keretrendszer korlátozott idejű egyenértékűségének a megállapításáról szóló (EU) 2018/2030 végrehajtási határozat módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unión belüli értékpapír-kiegyenlítés javításáról és a központi értéktárakról, valamint a 98/26/EK és a 2014/65/EU irányelv, valamint a 236/2012/EU rendelet módosításáról szóló, 2014. július 23-i 909/2014/EU európai parlamenti és tanácsi rendeletre (1) és különösen annak 25. cikke (9) bekezdésére,
         mivel:
         
                     (1)
                  
                  
                     Az (EU) 2018/2030 bizottsági végrehajtási határozat (2) 2. cikke szerint az említett határozatot az azon dátumot követő naptól kell alkalmazni, amikortól a Szerződések az Európai Unióról szóló szerződés 50. cikkének (3) bekezdése alapján többé nem alkalmazandók Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában (a továbbiakban: az Egyesült Királyság), kivéve, ha a kilépésről rendelkező megállapodás az említett időpontig hatályba lép vagy az Európai Unióról szóló szerződés 50. cikkének (3) bekezdésében említett kétéves időszakot meghosszabbították.
                  
               
                     (2)
                  
                  
                     2019. március 22-én az Európai Tanács elfogadta az Európai Unióról szóló szerződés 50. cikkének (3) bekezdése szerinti határidő meghosszabbításáról szóló, az Egyesült Királysággal egyetértésben hozott (EU) 2019/476 határozatot (3). Következésképpen nem teljesül az (EU) 2018/2030 végrehajtási határozat alkalmazására vonatkozó második feltétel, mégpedig az, hogy az Európai Unióról szóló szerződés 50. cikkének (3) bekezdésében említett kétéves időszakot nem hosszabbították meg.
                  
               
                     (3)
                  
                  
                     Az (EU) 2018/2030 végrehajtási határozat alapjául szolgáló okok az Európai Unióról szóló szerződés 50. cikkének (3) bekezdésében említett időszak esetleges meghosszabbításától függetlenül azonban továbbra is fennállnak. Különösen, amennyiben a kilépésre a meghosszabbított időszakot követően megállapodás nélkül kerül sor, potenciális kockázatok állnak fenn bizonyos, olyan központi értéktárak által az uniós gazdasági szereplőknek nyújtott szolgáltatásokkal kapcsolatban, amelyek az Egyesült Királyságban már engedéllyel rendelkeznek, és amelyek rövid távon nem helyettesíthetők. Az (EU) 2018/2030 végrehajtási határozat ezért akkor alkalmazandó, ha az Egyesült Királyság megállapodás nélkül lép ki az Unióból.
                  
               
                     (4)
                  
                  
                     Az (EU) 2018/2030 végrehajtási határozatot ezért ennek megfelelően módosítani kell.
                  
               
                     (5)
                  
                  
                     Ennek a határozatnak sürgősen hatályba kell lépnie annak biztosítása érdekében, hogy alkalmazandó legyen, amennyiben az Egyesült Királyság az Európai Unióról szóló szerződés 50. cikkének (3) bekezdésében említett, az Európai Tanács által 2019. március 22-én meghosszabbított időszak lejártát követően kilépésről rendelkező megállapodás nélkül lép ki az Unióból.
                  
               
                     (6)
                  
                  
                     Az e határozatban előírt intézkedések összhangban vannak az Európai Értékpapír-bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2018/2030 végrehajtási határozat 2. cikkének harmadik bekezdése helyébe a következő szöveg lép:
            
               „Ez a határozat azonban nem alkalmazandó, amennyiben az e cikk második bekezdésében említett dátumig hatályba lépett az Európai Unióról szóló szerződés 50. cikke (2) bekezdésének megfelelően Nagy-Britannia és Észak-Írország Egyesült Királyságával kötött, a kilépésről rendelkező megállapodás.”
            
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2019. április 3-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 257., 2014.8.28., 1. o.
         
         
            (2)  A Bizottság (EU) 2018/2030 végrehajtási határozata (2018. december 19.) a 909/2014/EU európai parlamenti és tanácsi rendeletnek megfelelően a Nagy-Britannia és Észak-Írország Egyesült Királyságában a központi értéktárakra alkalmazandó szabályozási keretrendszer korlátozott idejű egyenértékűségének a megállapításáról (HL L 325., 2018.12.20., 47. o.).
         
            (3)  Az Európai Tanács az Egyesült Királysággal egyetértésben hozott (EU) 2019/476 határozata (2019. március 22.) az EUSZ 50. cikkének (3) bekezdése szerinti határidő meghosszabbításáról (HL L 80 I, 2019.3.22., 1. o.).